****

**ՎԱՂԱՐՇԱՊԱՏԻ Մ.ԳՈՐԿՈՒ ԱՆՎԱՆ N 5 ԱՎԱԳ ԴՊՐՈՑ**

**ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**Ավարտական հետազոտական աշխատանք**

**Թեման ՝ Ուսուցման ժամանակաից մեթոդները և դրանց կիրառումը**

**տարրական դպրոցում**

**Մասնակից՝ Անի Խաչատրյան**

**Դպրոց՝ Արմավիրի մարզ, Հայթաղի միջնակարգ դպրոց**

**Վերապատրաստող՝ Ա․ Նշանյան**

**Վաղարշապատ 2022թ.**

ԲՈՎԱՆԴԱԿՈՒԹՅՈՒՆ

1․Նախաբան․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․3

2.Գրականության ակնարկ․․․․․․․․․․․․․․․․․․․․․․․․․․․․․․․․․․․․․․․4

3.Գործնական համատեքստ․․․․․․․․․․․․․․․․․․․․․․․․․․․․․․․․․․․․․․5

4.Հետազոտության ընթացքը...........................................................................14

5.Ամփոփում․․․․․․․․․․ ․․․․․․․․․․․․․․․․․․․․․․․․․․․․․․․․․․․․․․․․․21

6.Օգտագործված գրականության ցանկ․․․․․․․․․․․․․․․․․․․․․․․․․․․․22

7.Հավելված.........................................................................................................23

**ՆԱԽԲԱՆ**

Երեխան ոչ թե դատարկ սափոր է, որը պետք է

լցնել, այլ ջահ է, որը պետք է վառել:

*Մարկոս Ֆաբիոս Քվինթիլիանոս*

Գիտակցելով աշակերտի ուսուցման, դաստիարակության, որպես սոցիալական էակ կայացման գործում ուսուցչին բաժին հասած պատասխանատվության անչափելի ծավալը, որոշեցի ընտրել հենց այս թեման, ուսումնասիրելու և ժամանակակից մեթոդները ճիշտ կիրառելու նպատակով, ցանկալի վերջնարդյունքի հասնելու համար:Դասավանդման և ուսուցման ժամանակակից մեթոդները վերափոխում են նաև դասարանում դաս անցկացնելու գործելակերպը: Երբ աշակերտները չեն ցանկանում լսել, ակտիվ մասնակցություն ունենալ դասին, սովորել, չի կարելի մեղքը բարդել աշակերտի վրա: Ուսուցչի պարտականթյունն է չտալ ձանձրալի և չոր դասեր, որոնք ստիպում են աշակերտներին հոգնել, հիասթափվել: Զարգացող տեխնոլոգիաներն աշակերտներին նոր պահանջներ են ներկայացնում. հիմնական գիտելիքներից և կարողություններից բացի, նրանք պետք է ունենան 21-րդ դարում պահանջվող բոլոր հմտությունները՝ համագործակցության, հաղորդակցման, տեղեկատվական կառավարման և այլ հմտություններ: Արդի ուսուցման հիմնական նպատակներն են՝

* հաղորդել չափորոշիչներին համապատասխան գիտելիքների հանրագումար
* ձևավորել այդ գիտելիքները կիրառելու կարողություններ
* ձևավորել ստեղծագործական մտածողություն, նորը ստեղծագործելու կարողություն:

Այս համատեքստում՝ անհրաժեշտ է, որ աշակերտներին հասանելի լինեն ուսմանն օժանդակող այն բոլոր միջոցները, որոնք հնարավոր են դարձնում այդ կարողությունների ձևավորումը: Վերջնարդյունքում, մենք՝ ուսուցիչներս, պետք է կարողանանք հասնել նրան, որ աշակերտը օգտագործի իր ամբողջ ներուժը։ Ժամանակակից ուսուցիչը պետք է որդեգրի կառուցողական մոտեցում և կիրառի դասավանդման նորարարական մեթոդներ, որպեսզի կարողանա աշակերտի մոտ ձևավորել չափորոշիչներով ակնկալվող կարողունակություններ և հասնի ակնկալվող վերջնարդյունքներին:

**2.**  **ԳՐԱԿԱՆՈՒԹՅԱՆ ԱԿՆԱՐԿ**

Տարբեր բնավորության տեր աշակերտների մոտ տարբեր են՝

– սովորելու ոճը

– մղումը

– վերաբերմունքը

– հետաքրքրությունները

– ուղեղի կիսագնդերի դոմինանտությունը

Վերը նշված տարբերություններն անխուսափելի են դարձնում ուսուցիչների կողմից դասավանդման մեջ նոր մոտեցումներ որդեգրելը և իրենց աշխատանքում նոր մեթոդներ ու եղանակներ ներառելը։

Այս առումով անհրաժեշտ է, որ ուսուցիչը գտնի հետևյալ հարցերի պատասխանները՝

* ինչպե՞ս կարող եմ ավելի արդյունավետ դասավանդել.
* ինչպե՞ս կարող եմ օգտակար լինել.
* ինչպե՞ս կարող եմ իմ աշակերտների վերաբերմունքը դպրոցի նկատմամբ ավելի դրական դարձնել։

**Ուսուցման ժամանակակից մեթոդներ` ԽԻԿ համակարգ:**

Այսօր տարրական դպրոցում դասը կազմակերպվում է **ԽԻԿ** համակարգով։ ԽԻԿ-ը ժամանակակից ուսուցման մեթոդների եռափուլ համակարգ է, որը ուսուցման գործընթացը բաժանում է հետևյալ փուլերի`

**Խթանում**

**Իմաստի ընկալում**

**Կշռադատում**

Բնութագրելով յուրաքանչյուր փուլում ուսուցչի անելիքը` ԽԻԿ-ը նաև առաջ է քաշում մի շարք փոխներգործուն մեթոդներ` տվյալ փուլին անհրաժեշտ արդյունքին հասնելու համար: Խթանման փուլի հիմնական նպատակներից են. նոր նյութի վերաբերյալ բացահայտել սովորողների գիտելիքները, քննարկվելիք նյութի մեջ ներգրավելով՝ ակտիվացնել աշակերտներին, աշակերտների մոտ ձևավորել գիտելիքներ և հմտություններ ձեռք բերելու ձգտում:

Մեթոդներ, որոնք հարմար են կիրառելու դասի խթանման փուլում` «Մտագրոհ», «Խմբավորում», «Պրիզմա», «Մտածիր, զույգ կազմիր, քննարկիր», «Ձնագնդի», «Հինգ րոպեանոց ազատ շարադրանք», «ԳՈՒՍ» և այլ մեթոդներ:

Իմաստի ընկալման փուլի նպատակներից են. սովորողների մոտ հետաքրքրության աճի պահպանումը, տեղեկատվության ընկալման ինքնավերահսկման ապահովումը, նոր և հին տեղեկատվության շաղկապումը և իմացության նոր կառույցի ստեղծումը: Մեթոդներ, որոնք հարմար են կիրառելու դասի իմաստի ընկալման փուլում` «T-աձև աղյուսակ», «Վեննի դիագրամ», «Փոխգործուն նշանների համակարգ», «Գաղափարների քարտեզ», «Խորանարդում», «Խճանկար», «Շրջագայություն պատկերասրահում»

«Սովորողների թիմային առաջադիմության մեթոդ», «Երեք բանալի և մեկ կողպեք», «ԳՈՒՍ», «Մտածող գլխարկներ» և այլ մեթոդներ:

Կշռադատման փուլի նպատակներից են. սովորողը նոր ստացած տեղեկատվությունը կարողանա արտահայտել իր բառերով և ձևակերպումներով, նոր գիտելիքների միաձուլում ունեցածին և դրանց աստիճանական ինտեգրում:

Մեթոդներ, որոնք հարմար են կիրառելու դասի կշռադատման փուլում` «Քառաբաժան», «Աքրոստիկոս (բանակապ)», «Հեղինակի աթոռ», «10 րոպեանոց շարադրանք» և այլ մեթոդներ ։

**3.ԳՈՐԾՆԱԿԱՆ ՀԱՄԱՏԵՔՍՏ**

Տարրական դպրոցում ուսուցման ժամանակակից՝ համագործակցային և փոխգործուն մեթոդների կիրառումը և՛ ուսուցչին, և՛ աշակերտներին համագործակցության լայն հնարավորություն է տալիս։

Ժամանակակից մեթոդների կիրառումը նպաստում է սովորողների՝

♦ստեղծագործական և վերլուծական մտածողության զարգացմանը,

♦հետազոտական, հաղորդակցական, համագործակցային կարողությունների զարգացմանը,

♦քննադատական, տրամաբանական մտածողության ձևավորմանը,

♦մտքերի պարզ և հստակ ձևակերպելու կարողության զարգացմանը,

♦արդարանալու, պաշտպանվելու, իր տեսակետը հիմնավորելու, ապացուցելու կարողությունների ձևավորմանը,

♦ուսուցիչ-աշակերտ համագործակցային աշխատանքի նոր որակի ապահովմանը։

**Մտագրոհը** խմբի անդամների միջև մտքերի փոխանակման ընթացքում գաղափարների ստեղծման և հարստացման եղանակներից մեկն է: Մինչ դա­սանյութին անցնելը, ուսուցիչը որոշակի ժամանակում անհատապես կամ զույգերով կազմել է տալիս իրենց իմացած տեղեկատվությունը նոր հաղորդ­վելիք թեմայի վերաբերյալ: Այնուհետև բոլոր մտքերը, գաղափարները գրի են առնվում գրատախտակին: Ամեն միտք՝ թեկուզ անվստահ և վախվորած, խրախուսվում է: Այս մեթոդի սկզբունքային առանձնահատկությունն այն է, որ բացառվում է առաջադրված լուծումների մասին անել որևէ քննադատություն կամ տալ գնահատական: Յուրաքանչյուր մասնակից ազատ և անկաշկանդ արտահայտում է իր իմացածը, չի անհանգստանում, չի վախենում սխալ­վելուց, անհավանական, անհեթեթ և հակասական գաղափարներ արտահայ­տելու մտավախություն չի ունենում: Այդպիսի անկաշկանդ մթնոլորտի ստեղ­ծումը նպաստում է ստեղծագործական մտածողության զարգացմանը:

Մտքերը, գաղափարները գրատախտակին գրի առնելուց հետո ընթերցում են նոր նյութը, ապա ամբողջ խմբով քննարկում են առաջադրված գաղափարները անհրաժեշտության դեպքում լրացնում, եղած անհամաձայնությունները քննարկում, շտկում: Այս մեթոդի հիմնական նպատակը աշակերտների ուշադրությունը տվյալ նյութի վրա կենտրոնացնելն է, նոր գաղափարներ «հայտնաբերելը»:

**Խմբավորումը** ուսումնական այն մեթոդներից է, որը երեխաներին խրախուսում է ազատ մտածել որևէ թեմայի շուրջ: Այն պետք է ունենա բավականաչափ լայնածավալ կառուցվածք, որպեսզի մղի մտածել գաղափարների միջև գոյություն ունեցող կապերի մասին: Խմբավորումը մտածողության ոչ գծային ձև է առավել մոտ է մեր մտքի բնականոն աշխատանքին: Խմբավորումը մտավոր գրոհի մեթոդ է, նախատեսված փոքր խմբերի համար:

Քայլ 1- գրեք առանցքային բառը թղթի կամ գրատախտակի կենտրոնում:

Քայլ 2- սկսեք գրել ընտրված թեմային առնչվող բառերն ու արտահայտությունները

Քայլ 3- Երբ գաղափարները գրելը վերջացնեք, գծիկով իրար միացրեք այն բառերը, որոնք ձեր կարծիքով իրար հետ առնչվում են:

**Առնչվող**

Քայլ 4- հնարավորինս շատ մտքեր գրեք՝ մինչև դրանք, կամ ժամանակը, սպառվեն:

**Առնչվող**

Սովորողներին պետք է ցուցումներ տալ աշխատանքի մասին։ Գրի առեք միտքը եկած բոլոր գաղափարները, մի դատեք դրանց ճշտության մասին, պարզապես գրեք: Մի անհանգստացեք ուղղագրության կամ կետադրության կանոնների մասին: Մի դադարեցրեք գրելը, քանի դեռ մտքեր են արտահատվում: Եթե մի պահ գաղափարների հոսքը դադարի, այնքան խզբզեք թղթին, մինչև էլի նոր մտքեր ծագեն: Այնքան միացման գծիկ օգտագործեք, որքան հնարավոր է: Մի սահմանափակեք մտքերի քանակը, հոսքը կամ դրանց միջև կապերը:

**«Խմբավորումը»** կարող է օգտագործվել և՛ խթանման, և՛ կշռադատման փուլում: Այն կարող է առաջարկվել, մինչև թեմայի խորը ուսումնասիրությունը, ինչպես նաև օգտագործվել որպես սովորածն ի մի բերելու միջոց, որպես նոր զուգորդումներ կառուցելու կամ նոր պատկերացումներ գրաֆիկորեն արտահայտելու միջոց: Սա գրավոր վարժություն է, որ համեմատաբար հեշտությամբ է ընդունվում նույնիսկ գրել չսիրող աշակերտների կողմից: Մեծ մասամբ, այս վարժության շնորհիվ հնարավոր է լինում հստակ պատկերացում կազմել որևէ թեմայի վերաբերյալ իմացության, ընկալումների և պատկերացումների մասին: Քանի որ սա գրավոր վարժություն է, այն կատարողը հնարավորություն է ստանում տեղեկանալու իր իսկ մտքում ունեցած գիտելիքների և դրանց միջև գոյություն ունեցող կապերի մասին, որոնք, հնարավոր է, նա մինչ այդ կրում էր ենթագիտակցության շերտում: Առաջին անգամ «խմբավորման» մեթոդը ներկայացնելիս՝ պետք է ընտրել խմբի բոլոր անդամներին հոգեհարազատ, ծանոթ թեմա, որպեսզի դասարանը բավարար ինֆորմացիա ունենա:

Բավականին արդյունավետ մեթոդ է , երկար տարիներ կիրառում ենք: Համաձայն չեմ միայն, որ երեխաներին պետք է ասել. «Մի՛ անհանգստացեք ուղղագրության կանոնների մասին»: Առանց այդ էլ՝ երեխաների մեծ մասը ուղղագրական և կետադրական կանոններին հետևում է միայն թելադրություն կամ շարադրություն գրելիս: Այդպես ասելով՝ մենք կնպաստենք անգրագիտության ձևավորմանը: Ընդհակառակը, ես իմ աշակերտներին ասում եմ, որ որտեղ էլ գրեն՝ դասարանում՝ գրատախտակին, տետրի մեջ կամ թղթի վրա, փողոցում՝ ասֆալտին, թե ծովափին՝ ավազի վրա, պետք է պահպանեն ուղղագրական կանոնները: Կարծում եմ, որ բոլոր դասաժամերին, բոլոր ուսուցիչները պետք է պահանջեն բառերը գրել ճիշտ ուղղագրությամբ:

**«Պրիզմա»** մեթոդը կիրառվում է բացառապես դասի սկզբնական, խթանման փուլում՝ ապահովելով սովորողի ակտիվությունն ու հետաքրքրությունը, ակտիվացնելով, կապ հաստատելով սովորողների ունեցած գիտելիքների ու պատկերացումների և ուսուցանվող նոր նյութի միջև: Սրանով իսկ մեթոդի կիրառումը ապահովում է դասի հաջող մեկնարկ: «Պրիզմա» կարելի կազմել նաև անհատապես, բայց առավել արդյունավետ է խմբային աշխատանքի արդյունքները:

Հայրենիք

ծնողներ

ծննդավայր

պապիկ

տատիկ

հարազատություն

սեր

կարոտ

հիշողություն

Հայաստան

Այս մեթոդի կիրառումը առավել արդյունավետ է դառնում և նպատակը առավել տեսանելի է դառնում այն ժամանակ, երբ մեկնարկային բառով և վերջին բառով կազմում ենք նախադասություն՝ «Ողջ հայության հայրենիքը Հայաստանն է»:

**«Մտածիր, զույգ կազմիր, քննարկիր»** մեթոդը արագ կատարվող, համատեղ ուսումնառության վարժություն է, որը օգնում է աշակերտներին մտածել, կշռադատել տեքստի շուրջ և ընկերների օգնությամբ հստակեցնել, ձևակերպել իրենց մտքերը: Ուսուցիչը նախօրոք թեմայի շուրջ հարցեր է պատրաստում, որոնք սովորաբար երկակի պատասխան են ենթադրում, և աշակերտներին հանձնարարում է կրճատ գրել այդ հարցերի պատասխանները: Այնուհետև աշակերտները զույգ են կազմում և միմյանց հետ մտքեր փոխանակում՝ փորձելով գտնել այն պատասխանը, որը ամբողջացնում է իրենց երկուսի պատասխանները (գաղափարները): Ապա ուսուցիչը հարցնում է զույգերից մի քանիսին, որոնք ներկայացնում են իրենց քննարկումների արդյունքները:

**«Ձնագնդի»** մեթոդը սովորողների կարծիքների փոխանակման, ընտրության, դրանց հավաքագրման և խմբի գաղափարների ամբողջացումն է։ Արդյունավետ է կիրառել փոքր՝ 2-4 հոգանոց խմբերով։

Ընթացքը․

1․Սովորողներին ներկայացնել որևէ պատմություն կամ առաջադրանք։

2․Անհատական առաջադրանք՝ «Ի՞նչ միտք է ծագում առաջին հերթին»։ Գրել կարիքների կամ գաղափարների ցանկ՝ այդ պատմության կամ առաջադրանքի վերաբերյալ (4 րոպե)։

3․Կազմել զույգեր և միմյանց ներկայացնել անձնական կարիքները, այնուհետև միասին ձևապերպել երկուսի համար ընդհնուր 3-5 կարծիք, որոնք կընտրվեն անհատական կարծիքների ցանկից։ Գրել դրանք թղթի վրա (6 րոպե)։

4․Կազմել չորս հոգանոց խմբեր, ներկայացնել զույգերով կազմած կարծիքները և նորից ձևակերպել չորս ընդհանուր կարծիքներ ամբողջ խմբի համար։ Խումբը գրի դրանք առանձին թղթի վրա (8 րոպե)։

5․Երկուական չորս հոգանոց խմբերը միանան և կազմեն ութ հոգանոց մեծ խմբեր։ Խմբերը ներկայացնեն իրենց կարծիքները, պարզեն նմանություններն ու տարբերությունները։ Կրկին ձևակերպել չորս ընդհանուր կարծիք ամբողջ խմբի համար։

6․ Խմբերի ձևակերպած բոլոր կարծիքները ներկայացնել դասարանին։

**«Հինգրոպեանոց ազատ շարադրանք»** մեթոդը կարող է կիրառվել ինչպես դասի խթանման փուլում, այնպես էլ կշռադատման` ելնելով դասի նպատակից և թեմայից: Ընտրում ենք թեման և առաջարկում հինգ րոպեի ընթացքում ազատորեն շարադրել իրենց մտքերը, որից հետո դադարեցնում են աշխատանքը և ունկնդրում մի քանիսի գրած շարադրանքը:

**«ԳՈՒՍ»** մեթոդը կիրառել հետևյալ փուլերով**.**

* ուսումնասիրվելիք նյութի գլխավոր թեման գրեք ԳՈՒՍ աղյուսակի վերևում։
* Աշակերտներին հարցրե՛ք, թե ինչ գիտեն դասի թեմայի մասին, և նրանց ասածները գրի առեք աղյուսակի առաջին` **«Գ-ի՞նչ գիտենք արդեն»**  սյունակում։
* Աշակերտներին հարցրե՛ք, թե թեմայի հետ կապված ինչ հարցեր ունեն և գրանցե՛ք դրանք աղյուսակի երկրորդ` **«Ու-ի՞նչ ենք ուզում իմանալ»** սյունակում։
* Աշակերտներին առաջարկե՛ք կարդալ պատմությունը կամ ընտրված հատվածը և գտնել այն տեղեկությունները, որոնք պատասխանում են իրենց նախնական հարցերին կամ լրացնում են դրանք` ընդլայնելով թեմայի մասին պատկերացումները։
* Երբ աշակերտները վերջացնեն կարդալը, նրանց ուշադրությունը հրավիրեք երրորդ սյունակի վրա` **«Ս-ի՞նչ ենք սովորել»**։ Առաջարկեք թվարկել թեմային վերաբերող նոր տեղեկություններ, որոնք հայտնաբերել են կարդալու ընթացքում, և գրի՛ առեք դրանք երրորդ սյունակում։

Ահա թե ինչ տեսք ունի ԳՈՒՍ (Գիտեմ-Ուզում եմ Սովորել-Սովորեցի)աղյուսակը.

|  |  |  |
| --- | --- | --- |
| **Գ**  **Գիտեմ** | **Ու**  **Ուզում եմ իմանալ** | **Ս**  **Սովորել եմ** |
| Գրե՛ք այն տեղեկատվությունը, որ սովորողներն արդեն գիտեն այս սյունակում։ | Գրե՛ք այն տեղեկատվությունը, որ սովորողներն ուզում են սովորել այս սյունակում։ | Ամփոփե՛ք և գրե՛ք այն տեղեկատվությունը, որ աշակերտները սովորել են դասի կամ թեմայի վերջում այս սյունակում։ |

ԳՈՒՍ աղյուսակը ակտիվացնում է սովորողների նախնական գիտելիքները ուսումնասիրվող թեմայի վերաբերյալ։ **Գիտեմ** սյունակը լրացնելիս աշակերտները մտածում են տվյալ թեմայի մասին ունեցած իրենց նախնական գիտելիքների մասին։ Հաջորդը` ԳՈՒՍ աղյուսակը սահմանում է տվյալ դասի նպատակը և աշակերտները կարող են իրենց սեփական ներդրումն ունենալ թեմայի քննարկման մեջ` ասելով, թե ինչ են ուզում իմանալ։ Բացի այդ աշակերտներին տրվում է հստակ նպատակ թեմայի մեջ ներգրավվելու և մասնակցելու համար։ ԳՈՒՍ աղյուսակը մի գործիք է, որը կարելի է օգտագործել ուսուցման գործընթացը վարելու, ինչպես նաև աշակերտների սովորելու գործընթացը վերահսկելու նպատակով։

**«T\_աձև աղյուսակ»-**ն օգտագործվում է միևնույն հասկացության, խնդրի երկու կողմերը համեմատելու համար: Աղյուսակը կարող է կիրառվել անհատապես կամ խմբով աշխատելիս: Իր ձևով T- տառը հիշեցնող աղյուսակը կազմված է երկու բաժնից, որտեղ գրանցվում են միևնույն հասկացության, խնդրի հակադիր որակները, դրական կամ բացասական կողմերը:

դրական կողմեր բացասական կողմեր

**«Վեննի դիագրամը»** կառուցվում է երկու կամ ավել շրջանագծերով, որոնք հատման մակերես ունեն կենտրոնում: Երկրորդ դասարանում դիագրամը կազմում ենք երկու շրջանագծով: Այն օգտագործում ենք կերպարները բնութագրելիս՝ հակադրությունները և ընդհանրությունները ցույց տալու նպատակով:

**«Փոխգործուն նշանների համակարգ»**

ՓԳՆՀ իրենից ներկայացնում է հետևյալը`

**«+»** նշանը դրվում է, երբ այն ինչ կարդում է աշակերտը, նորություն է /չգիտեմ/:

**«V»**նշանը դրվում է, երբ այն ինչ կարդում է, հաստատում է իմացածը, ծանոթ է /գիտեմ/:

**«-»** նշանը դրվում է, երբ այն ինչ կարդում է, հակասում է իր նախնական գիտելիքներին այդ բնագավառում:

**«?»** նշանը դրվում է, երբ այն ինչ կարդում է անհասկանալի է, կամ կցանկանար ստանալ ավելի մանրամասն գիտելիքներ այդ հարցի շուրջ:

**«!»** նշանը դրվում է, երբ այն ինչ կարդում է, հետաքրքիր է, կարելի է քննարկել:

Գերադասելի է տարրական դասարաններում օգտագործել 2 նշան ( V, -)

Ընթերցումից ստացված տեղեկատվությունը երեխաները դասակարգում են հետևյալ աղյուսակի տեսքով.

|  |  |  |  |  |
| --- | --- | --- | --- | --- |
| V | \_ | + | ? | **!** |
|  |  |  |  |  |
|  |  |  |  |  |

ծանոթացնել ՓԳՆՀ-ին, որը կկիրառեն

**«Գաղափարների քարտեզ» ս**[դիագրամի](https://hy.wikipedia.org/wiki/%D4%B4%D5%AB%D5%A1%D5%A3%D6%80%D5%A1%D5%B4) տեսքով [ինֆորմացիան](https://hy.wikipedia.org/wiki/%D4%BB%D5%B6%D6%86%D5%B8%D6%80%D5%B4%D5%A1%D6%81%D5%AB%D5%A1) տեսողաբար կազմակերպելու եղանակէ։ Այն ցույց է տալիս ընդհանուրի և մասնիկների միջև կապերը։ Գաղափարների քարտեզը հաճախակի ստեղծվում է դատարկ էջի մեջտեղը որպես պատկեր նկարած մեկ գաղափարի շուրջ, որի հետ կապված են այլ գաղափարներ՝ ներկայացված նկարների, պատկերների, բառերի կամ բառամասերի տեսքով։ Հիմնական գաղափարները ուղղակիորեն կապված են կենտրոնական գաղափարին ։

**«Խորանարդում»** ը կշռադատման փուլում կիրառվող մեթոդներից է, որ աշա­կերտին մղում է պատասխանելու թեմային առնչվող վեց տարբեր հարցերի, որոնք սկսում են պարզից և աստիճանաբար բարդանում:

Այս մեթոդի համար օգտագործվում է խորանարդ երկրաչափական մարմի­նը: Խորանարդը կարող է պատրաստված լինի թղթից, ստվարաթղթից: Ուսուցիչն աշա­կերտներին բաժանում է փոքր խմբերի, տալիս է թեմայի հետ կապված որևէ առարկա կամ հասկացություն (ցանկալի է, որ յուրաքանչյուր խմբի տրվի տարբեր առարկա կամ հասկացություն) և խորանարդ, որի 6 նիստերից յու­րաքանչյուրի վրա գրված են հետևյալ առաջադրանքները:

**Նկարագրիր այն** (ինչ տեսնում ես՝ գույները, ձևերը չափսերը):

**Համեմատիր այն**  (ինչի՞ է նման, բայց ինչո՞վ է տարբեր):

**Ինչի՞ մասին է այն ստիպում քեզ մտածել:** (Մտքումդ ի՞նչ է ծագում, դրանք կարող են նման և տարբեր բաներ լինել):

**Ինչի՞ց է այն բաղկացած**(կամ պատրաստված):

**Ինչպե՞ս կարող ես օգտագործել այն:**

**Այն լա՞վն է, թե՞ վատը:**

Խմբերին առաջարկվում է ուշադիր դիտել առարկան կամ մտածել տրված հասկացության մասին և իրար հետ համագործակցելով՝ գրավոր պատաս­խանել խորանարդի նիստերի վրա գրված 6 առաջադրանքներին (լավ կլինի նիստերը համարակալել, որ պատասխանելիս աշակերտները հեշտից գնան դեպի բարդը): Խմբերն ազատ շարադրում են իրենց մտքերը: Գրավոր հատվածն ավարտելուց հետո իրար են ներկայացնում իրենց կատարածը: Անհրա­ժեշտության դեպքում մյուս խմբերի անդամները կարող են շտկումներ, լրա­ցումներ կատարել կամ հարցեր տար գնահատել կատարածը՝ պարզաբանե­լով, թե ինչը դուր եկավ և ինչու: Խորանարդման մեթոդը կիրառելի է ծանոթ թեմայի դեպքում:

**«Խճանկար» (Ջիգսո)** –անվանումն ինքնին բնութագրում է մեթոդը: Սովորողները  
համագործակցային խմբերով միևնույն թեմայի շուրջ աշխատում են առանձին  
ուղղություններով: Բոլոր խմբերի գործունեության արդյունքները միավորվում և դառնում են ողջ դասարանի սեփականությունը: Այսպիսով` նյութն ուսումնասիրվում է  
հատվածաբար կամ տարբեր կողմերից, ապա պատկերն ամբողջանում է, երբ միավորում են խմբային աշխատանքների արդյունքները:  
 **«Շրջագայություն պատկերասրահում»** մեթոդը «Խճանկար» մեթոդի  
տարատեսակ է: Նպատակն է` փոխանակել տեղեկություններ, մշակել գաղափարներ և  
կատարել անդրադարձ, ինչպես նաև զարգացնել լսելու, ինքնուրույն աշխատելու,  
քննադատաբար և ստեղծագործաբար մտածելու, ցածրաձայն խոսելու, աշխատանքի արդյունքը ներկայացնելու հմտություններ:  
 **«Սովորողների թիմային առաջադիմության մեթոդ»-**ի կիրառումը  
ենթադրում է, որ դասավանդողը սովորողներին ամեն շաբաթ կամ որոշակի  
պարբերականությամբ ուսումնական նոր նյութ է մատուցում բանավոր ներկայացնելու կամ գրավոր տեքստերի միջոցով: Այդ նպատակով սովորողներին բաժանում է 4-5 անդամից բաղկացած ուսումնական խմբերի, որոնցում ընդգրկվում են ինչպես ուժեղ, այնպես էլ միջին և թույլ կարողությունների տեր մասնակիցներ: Թիմի անդամները սկզբում կարդում են թերթիկների վրա զետեղված առաջադրանքը, սերտում  
հանձնարարված նյութերը, ապա օգնում միմյանց ավելի լավ յուրացնել տվյալ նյութը մեկը մյուսին ուսուցանելու, հարցեր տալու և թիմի անդամների միջև քննարկումներ ծավալելու միջոցով: Այս մեեթոդը նպաստում է, որ աշակերտը սվորեցնելու արդյունքում ավելի հիմնավոր յուրացնի դասանյութը: Ձևավորվում է ինքնուրույն, կամ ուսուցչի թույլ դերակատարմամբ սովորելու և ընկերոջը սովորեցնելու կարողություն:  
 **«Երեք բանալի և մեկ կողպեք»** մեթոդը կիրառելիս՝ աշխատանքը կարելի է կատարել զույգերով կամ խմբով: Այս մեթոդը կարելի է կիրառել այնպիսի դասերի իմաստի ընկալման փուլում, որոնք բավականին ծավալուն են, նույն նյութին կամ երևույթին վերաբերող մի շարք բնորոշ հատկանիշներ կան: Աշակերտներին առաջարկում ենք դասից դուրս գրել երեք նախադասություն (երեք բանալի), որը կարևոր է այդ նյութը յուրացնելու համար, բնագրից ընտրել մեկ նախադասություն (կողպեք), որը կամփոփի, կընդհանրացնի ասելիքը, միտքը, գաղափարը:

**«Քառաբաժան»** մեթոդը կիրառվում է կշռադատման փուլում՝ թեմայի ամփոփման ժամանակ:

|  |  |
| --- | --- |
| Ի՞նչ լսեցիր | Ի՞նչ զգացիր |
| Ինչի՞ մասին մտածեցիր | Ի՞նչը կուզենայիր, որ փոխվեր |

Հարցերը կարելի է փոփոխել՝ կախված դասնյութի բովանդակությունից և ուսուցչի ստեղծագործական մտեցումից:

### Մտածող գլխարկներ

[](https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Edward_de_Bobo_Six_hats.png)

Մտածող գլխարկներ

Խմբակային քննարկումների ժամանակ ավելի արդյունավետ է «Մտածող գլխարկների»» կիրառումը, որն օգնում է հետևողականորեն պլանավորել մտածելու ընթացքը:

**Սպիտակ գլխարկ**

Հարցի վերաբերյալ ներկայացնել միայն փաստեր, թվեր, փաստարկներ․

* Հայտնի է, որ ․․․
* Փաստ է, որ ․․․

**Կարմիր գլխարկ**

Հարցի վերաբերյալ արտահայտում է հույզեր, զգացմունքներ, վերաբերմունք․

* Ինձ դուր է գալիս ․․․
* Հաճելի է, որ ․․․
* Ինձ դուր չի գալիս ․․․
* Տհաճ է, որ ․․․

**Դեղին գլխարկ**

Ներկայացնել հարցի դրական կողմերը, առավելությունները․

* Հրաշալի է, որ ․․․
* Շատ կարևոր է, որ ․․․
* Սա խթանում է ․․․

**Սև գլխարկ**

Ներկայացնել հարցի բացասական կողմերը, վատ հեևանքները․

* Չի կարելի ․․․
* Վտանգավոր է ․․․

**Կանաչ գլխարկ**

Ներկայացնել հարցի զարգացումն ու հեռանկարները․

* Սա կարող է օգնել, որ ․․․
* Սա հնարավոր է դարձնում, որ ․․․

**Կապույտ գլխարկ**

Վերլուծել քննարկման ընթացքը․

* Եկեք փորձենք հարցին նայել այլ տեսանկունից ․․․

**Խաղեր:** Խաղային ուսուցումը ենթադրում է տարբեր հիմնախնդիրների  
լուծումներ՝ կապված մասնագիտական գործունեության, մարդկային  
փոխհարաբերությունների, անձնական դժվարությունների հետ: Խաղի մեջ  
առարկայանում են իրավիճակներն ու իրադրությունները, գործունեության որոշակի ձևը, հասարակական փորձը, իսկ արդյունքում կատարելագործվում է սեփական վարքագծի վերահսկողությունը: Դիդակտիկական նպատակներով կարող են կիրառվել տարբեր տեսակի խաղեր`դերային, նմանակող, գործնական, համակարգչային և այլն :

### 

### 4.Հետազոտության ընթացքը

### Այլ մեթոդներ և հնարներ էլ կան, որոնց կիրառումը և համապատասխանեցումը տարրական դասարաններում շատ արդյունավետ են: Օրինակ՝ «Ուղեղային գրոհը», «Աշակերտների թիմային առաջադիմության մեթոդ», «**Հասակակիցների ուսուցում»,**  «**Հարցումների վրա հիմնված ուսուցում», «Դոմինոյի մեթոդ», «Լրացրու մինչև 10-ը (20-ը,30-ը..)», «**Խորհրդավորություն», ****«****Գուշակություն», «Կենտրոններով աշխատանք», «Ֆրայերի մոդելը», «Մտքերի հոսք» , «Երկու բան», «Վարդ, փուշ, բողբոջ» , «Տասը տարի անց», «Ինձնից առաջ հարցրու երեք հոգու», «Դասի զեկուցող», «Ես-Դու-Մենք», «Լուսակիր», «Կիսատ նախադասություն», «Խաթարված հերթականություն», համակարգչային տարբեր ծրագրերով հագեցած մեթոդներ և այլն:

### Այսպիսով, ուսուցիչն ազատ է մեթոդների ընտրության հարցում: Բայց այդ ընտրությունը չի կարող կամայական բնույթ կրել: Մանկավարժական գրականության մեջ առանձնացված են ուսուցման մեթոդների ընտրության վրա ազդող մի շարք գործոններ: Թվարկենք դրանցից մի քանիսը.

### ˚ ուսուցման նպատակները և խնդիրները,

### ˚ բովանդակությունը,

### ˚ ուսուցման նյութի քանակն ու բարդությունը,

### ˚ սովորողների պատրաստվածության մակարդակը,

### ˚ սովորողների շահագրգռվածությունը,

### ˚ սովորողների տարիքն ու աշխատունակությունը,

### ˚ ուսումնական ժամաքանակը,

### ˚ ուսումնական պարապմունքների տիպը և կառուցվածքը:

### Ես դասաժամերին իմ կողմից կիրառված ժամանակակից մեթոդ կներկայացնեմ.

### Թերթիկների վրա գրված են բառեր, որոնց օգնությամբ կազմում ենք նախադասություն, վերհիշում գրության ձևը՝ առաջին աշակերտը ցույց է տալիս, որ պետք է գրել մեծատառով, իսկ վերջինը՝ որ պետք է վերջում վերջակետ դնել (նկ.1) : Գրատախտակին գրի ենք առնում բառերի համապատասխան ձևերով կազմված ճիշտ նախադասությունը:

### C:\Users\User\Desktop\304846739_1427033174450929_6638660859169733705_n.jpg C:\Users\User\Desktop\307128793_518351283626808_1659214816097127274_n.jpg

### նկ.1 նկ.2

### «Մոր նամակը» դասը սկսում ենք ուսումնասիրել Գուշակություն մեթոդի կիրառմամբ (նկ.2): Կիսատ նախադասություն մեթոդով ամփոփում ենք օրվա դասանյութը՝ «Մոր նամակը»

### C:\Users\User\Desktop\300864145_779119183366111_3307481852121212448_n.jpg

### C:\Users\User\Desktop\308005707_1223781265133189_6592229663067655759_n.jpgC:\Users\User\Desktop\306820682_478134697527964_2367201041861922651_n.jpgC:\Users\User\Desktop\307303935_8373271356046176_7244505223540538496_n.jpg

### Ներկայացված աշխատանքներում տառասխալների ուղղումներ կատարված չեն:

### Երկրորդ դասարանի «Երեք հարուստ» դասանյութը կարդալուց առաջ կիրառեցինք Մտագրոհ մեթոդը: Գրի առնվեցին բոլոր մտքերը՝ անխտիր:

### C:\Users\User\Desktop\301819137_627026368808663_2785877247334195399_n.jpg

### Կշռադատման փուլում անդրադարձ կատարեցինք գրվածին և վերաիմաստավորեցինք մեր պատկերացումները հարստության վերաբերյալ:

### 

### 5.ԱՄՓՈՓՈՒՄ

### 

### Հետազոտական աշխատանքի արդյունքների վերլուծությամբ՝ եկել եմ հետևյալ եզրահանգումների.

### • Մանկավարժական ժամանակակից մեթոդները և տեխնոլոգիաները նպաստում են սովորողի ստեղծագործական, հաղորդակցական, ինքնուրույն գործունեության, կարողությունների և հմտությունների, արժեքային համակարգի ձևավորմանը, դաստիարակում են բարոյական որակներ, բարձրացնում են և՛ ուշադրությունը, և՛ առաջադիմությունը:

### • Փոխներգործուն մեթոդները տարրական դպրոցում կարող են արդյունավետ կիրառվել ու նպաստել ուսուցման որակի բարձրացմանը, ինչպես նաև սովորողների ստեղծագործական, համագործակցային, ճանաչողական կարողությունների ու հմտությունների ձևավորմանն ու զարգացմանը:

### • Փոխներգործուն մեթոդներով պլանավորված դասերին ակտիվորեն մասնակցում են բոլոր աշակերտները, որովհետև այդ դասերը հետաքրքիր են, մատչելի, գրավիչ: Նպաստում են մեծ ծավալ ունեցող ուսումնական նյութի ավելի հեշտ յուրացմանը, ինչպես նաև կարողանում են ձեռք բերած գիտելիքները, կարողությունները և հմտությունները կիրառել գործնականում:

### • Փոխներգործուն մեթոդների կիրառումը տարրական դպրոցում անմիջապես կապված է ուսումնական նյութի բարդությունից, ծավալից ու ստեղծված իրավիճակից: Փոխներգործուն մեթոդների ընտրությունը ճկուն է, ուստի ուսուցիչը կարող է հեշտությամբ հարմարեցնել կրտսեր դպրոցականի հոգեբանամանկավարժական առանձնահատկություններին:

### *Դասավանդման նորարարական մոտեցումները շատ ավելին են, քան դասավանդելը կամ սովորելը դասարանում:*

**Գրականություն**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. 101 գաղափար նորարարական մեթոդներ կիրառող ուսուցիչների համար/ Ադամ Մերենյի, Վինցե Սաբո, Աթիլլա Տակաչ Բուդապեշտ, 2006թ., 68 էջ
2. Պետրոսյան Հ./ Մանկավարժական ժամանակակից տեխնոլոգիաներ, Երևան, 2012, 564 էջ
3. Ուսուցման արդյունավետ հնարներ / Ս. Խաչատրյան.- Եր.: Ֆրիդրիխ Էբերտ հիմնադրամ, Հայաստան 2020.- 74 էջ:
4. Համացանց
5. wikipedia.org
6. Տարրական դասարանների Հայոց լեզու և Մաթեմատիկա/ Կրթության Ազգային Ինստիտուտ, Երևան 2006, էջ 148

### Հավելված

### Կան գործողություններ, որոնք կձախողեն մեթոդների արդյունավետությունը: Այդպիսի պատնեշների չբախվելու համար.

### ուսուցման նույն տեխնոլոգիան, նույն մեթոդը հաճախ պետք չէ կիրառել: Հայտնի է, որ անգամ ամենալավ մեթոդը դադարում է լավ արդյունք տալ, երբ հոգնեցնում կամ ձանձրացնում է աշակերտին:

### Ստեղծագործական մտածողության օրինակ ցույց տվեք ձեր աշակերտներին:

### Աշակերտներին հնարավորություն ընեձեռեք արտահայտելու սեփական կարծիքը:

### Խմբեր կազմելիս աշակերտին նույն խմբում մի ընդգրկեք, ինչպես նախորդ անգամ, այլ թույլ տվեք, որ աշակերտը տեղափոխվի:

### Կարողացեք միշտ խրախուսանքի խոսքեր գտնել նրանց համար:

### Միշտ փորձեք օբյեկտիվ գնահատել կատարված աշխատանքների արդյունքները և մտածել, թե ինչպես այն է՛լ ավելի կատարելագործել: